Epangpalasset

Epangpalasset (kinesisk:  阿房宫, pinyin: Ēpáng Gōng) var keiserpalasset under Qindynastiet (221-206 f.Kr.) i Kina. Palasset lå i vestre delen av dagens Xi'an ca 12 km fra dagens sentrum.

Beskrivelse
Epangpalasset ble bygd av Kinas første keiser Qin Shi Huangdi for å hedre en kvinne som het Epang som han elsket og byggingen ble påbegynt i år 212 f.Kr.

Hele 700 000 personer arbeidet på prosjektet, men bare den første hallen ble ferdig under Qin Shi Huangdis tid. Hallen var imidlertid 700 ganger 115 meter og stor nok for å romme 10 000  behagelig sittende personer. Palasset ble bygd på et 1 270 meter langt og 426 meter bredt fundament av hardpakket jord. Fundamentet var 12 meter høyt. 

Etter den første keiserens død 210 f.Kr. fortsatte hans etterfølger Qin Er Shi byggingen, men en stor del av arbeidskraften fra palasset ble omdirigert for å ferdigstille den døde keiserens mausoleum. Palasset ble aldri ferdig og da dynastiet falt i 207 f.Kr. påstås det at Xiang Yu brente ned palasset. Men arkeologene har ikke funnet rester etter noen stor brann.

Det som finnes i dag av Epangpalatset er et 310 meter langt og 20 meter høyt fundament av hardpakket jord.

Kulturminne
I 1994 ble Epangpalasset anerkjent av UNESCO som den best bevarte og største oldtidsbygningen i verden.

Det som gjenstår av Epangpalasset, Epang gong yizhi 阿房宫遗址) er oppført på Folkerepublikken Kinas liste over kulturminner (1-151).

 Referanser 
 Noter 
”MDBG”, søkeord:阿房宫
Krister Blomberg (2014): Mätningar och observationer i ”Google Earth”
”Wikimapia”, søkeord:Site of Epang
”WantChinaTimes”   , Controversy on rebuilding Xi'an's Epang palace to continue
”ChinaCulture.org 中国文化网”   , Epang Palace Site
”China HIGHLIGHTS”, Epang Palace Theme Park
”TravelChinaGuide.com”, The Theme Park of Epang Palace & Guangren Temple
”China Travel Designer”   , Site of the Epang Palace
Joseph P. Yap (2004) ”Wars with the Xiongnu” ISBN 1449006043
Dorothy Perkins (1998) ”Encyclopedia of China: The Essential Reference to China, Its History and Culture” ISBN 0816026939
”CHINA DAILY” , E-Pang palace
”YouTube”, Mausoleum of the First Qin Emperor

 Trykte referanser 

Kategori:Xi'an
Kategori:Qin-dynastiets historie
Kategori:Parker i Kina
Kategori:Palasser i Kina
Kategori:Oppføringer på Folkerepublikken Kinas liste over nasjonale historiske minnesmerker og kulturgoder